SKRIFTLIG FORESPØRGSEL E-0132/03

af Fiorella Ghilardotti (PSE)og Giovanni Pittella (PSE) til Kommissionen

(28. januar 2003)

Om: Genoptagelse af togforbindelsen Bruxelles-Milano

Der er truffet afgørelse om at nedlægge togforbindelsen mellem Bruxelles og Milano. En sådan afgørelse rammer i alvorlig grad personer fra Belgien, Luxembourg eller Frankrig, som skal til Italien, og i særdeleshed de italienske emigranter, der er bosiddende i Central- og Nordeuropa.

Afgørelsen strider helt klart mod tendensen i EU's transportpolitik, der tager sigte på at udvikle store transportforbindelsesakser, og lægger alvorlige hindringer i vejen for turismen og for uddannelsen af børn af emigranter bosiddende i udlandet samt studerende i Milano.

Hvilken holdning har Kommissionen til dette spørgsmål, og hvilke skridt agter den at tage for at forsøge at få denne togforbindelse genoptaget i fuldt omfang eller i det mindste på ugebasis?

Samlet svarafgivet på Kommissionens vegne af Loyola de Palaciopå skriftlige forespørgsler E-0132/03 og E-0252/03

(27. februar 2003)

Kommissionen har fået underretning om, at togforbindelsen mellem Bruxelles og Milano er blevet nedlagt med virkning fra den 15. december 2002. Den beklager reduktionen af de internationale tjenester, som kan besluttes af de pågældende jernbaneselskaber, idet den dog samtidig erkender disses ret til at søge at optimere deres organisation, bl.a. ved ikke at tabe penge på denne form for service, som det er fastsat i henhold til artikel 5 i Rådets direktiv 91/440(1).

Ifølge de oplysninger, Kommissionen ligger inde med, er denne service ikke rentabel for de fem berørte jernbaneselskaber.

Kommissionen vil dog gerne påpege, at det, såfremt de finansielle hensyn er det vigtigste punkt, at det i henhold til forordning nr. 1191/69(2) er tilladt de kompetente nationale myndigheder at indgå en kontrakt om offentlig servicevirksomhed med et jernbaneselskab med henblik på at varetage togforbindelser på ruter, som ikke ville kunne være rentable uden finansiel støtte fra de offentlige myndigheder.

Kommissionen agter i løbet af 2003 at forelægge et forslag til forordning om rettigheder og pligter for passagerer i international jernbanetrafik, som bl.a. omfatter en række bestemmelser vedrørende jernbaneselskabernes høring af passagererne i tilfælde af væsentlige ændringer i den tilbudte service. Kommissionen vil ligeledes forelægge et forslag til direktiv, der gør det muligt at styrke jernbaneselskabernes konkurrenceevne, ved at disses adgang til markedet for international passagerservice lettes. De talrige spørgsmål, som nedlæggelsen af ovennævnte togforbindelse medfører, såvel som meddelelsen om nedlæggelse af en lang række forskellige internationale forbindelser vil blive taget med i betragtning ved udarbejdelsen af disse udkast til retsakter, eftersom disse nedlæggelser bestemt ikke bidrager til virkeliggørelsen af et af målene for den fælles transportpolitik, som går ud på at opretholde eller endda forøge togsektorens andel af samtlige transportformer.

(1) Rådets direktiv 91/440/EØF af 29. juli 1991 om udvikling af Fællesskabets jernbaner, EFT L 237 af 24.8.1991.

(2) Rådets forordning (EØF) nr. 1191/69 af 26. juni 1969 om medlemsstaternes fremgangsmåde med hensyn til de med begrebet offentlig tjeneste forbundne forpligtelser inden for sektoren for transporter med jernbane, ad landevej og ad sejlbare vandveje, EFT L 156 af 28.6.1969.